钦定古今图书集成/明伦汇编/氏族典/第343卷 > 刘廷标
## 钦定古今图书集成/明伦汇编/氏族典/第343卷 > 刘廷标

按《上杭县志》：“廷标，号玉存，崇祯丙子开征辟科时为
淮督，首荐于朝，试得县丞，就选得浙之永嘉三院。奇
其才，交章荐，迁判永昌，旋署府事。甲申，哀诏至滇，廷
标一恸几绝，密以腰绖系龙亭侧门。役觉，急解之，复
甦。丁亥，粤西入版图，廷标欲就死，虑其子阻之，绐往
腾阳纳妇，甫行即自缢。”